作者：魏了翁
词牌/韵律：贺新郎

paragraphs: 霞下天垂宇。
倚阑干、月华都在，大明生处。
扶木元高三千丈，不分闲云无数。
谩转却、人间朝暮。
万古兴亡心一寸，只涓涓、日夜随流注。
奈与世，不同趣。
齐封冀甸今何许。
百年间、欲招不住，欲推不去。
闸断河流障海水，未放游鱼甫甫。
叹多少、英雄尘土。
挟客凭高西风外，问举头、还见南山否。
花烂熳，草蕃庶。